Bötendön'ya sälamätlek saqlaw oyışmasınıñ soñğı xisabına qarağanda,
simez keşelärneñ küplege Awrupada pandemiya däräcäsenä citte.
Awrupalılarnıñ 60%ı häm här 3 baladan berseneñ
yä artıq awırlığı yäisä simezlege bar.
Djullian Uil'yams - BSOnıñ Awrupa ofisı texnik mödire:
Keşelärneñ az xäräkätlänüen, fizik aktivlıqlarınıñ kimüen,
tuqlanu ğadätläreneñ bozıluın küräbez.
Bu bezne ikelätä borçıy.
Bötendön'ya sälamätlek saqlaw oyışmasınıñ yaña xisabına qarağanda,
bu çir Awrupa regionında yıl sayın 200 meñ yaman şeş oçrağına
häm 1 millionnan artıq keşeneñ ülemenä kiterä.
BSO Awrupa däwlätlärenä şikärle êşemleklärgä salım salu
häm zararlı azıq-tölekne reklamalawnı çikläw şikelle
säyäsät alıp barırğa häm fizik aktivlıqnı arttıru öçen
tırışlıq quyarğa çaqırdı.